ಗಾಂಜಾ ಬೆಳೆದ ಎರಡು ಪ್ರತ್ಯೇಕ ಪ್ರಕರಣ :ಇಬ್ಬರ ಬಂಧನ, ಓರ್ವ ಎಸ್ಕೇಪ್ ಶಿವಮೊಗ್ಗ: ಪ್ರತ್ಯೇಕ ಗಾಂಜಾ ಬೆಳೆದ ಪ್ರಕರಣಗಳಿಗೆ ಸಂಬಂಧಿಸಿದಂತೆ ಶಿಕಾರಿಪುರ ಗ್ರಾಮಾಂತರ ಹಾಗೂ ಸೊರಬ ಪೊಲೀಸರು ದಾಳಿ ನಡೆಸಿ, ಗಾಂಜಾ ಜೊತೆಗೆ ಇಬ್ಬರು ಆರೋಪಿಗಳನ್ನು ಬಂಧಿಸಿದ್ದಾರೆ. ಶಿಕಾರಿಪುರ ತಾಲೂಕು ಮಾಸ್ತಿಬೈಲು ಗ್ರಾಮದ ಕನ್ನಪ್ಪ ಎನ್ನುವವರು ತಮ್ಮ ಜಮೀನಿನಲ್ಲಿ 9 ಗಾಂಜಾ ಗಿಡ ಹಾಗೂ ಕುಮಾರ್ ಎಂಬಾತ 207 ಗಾಂಜಾ ಗಿಡ ಬೆಳೆದಿದ್ದರು. ಅದೇ ರೀತಿ ಸೊರಬ ತಾಲೂಕು ಕಣ್ಣೂರು ಗ್ರಾಮದ ಪರಶುರಾಮಪ್ಪ ಎಂಬಾತ ತನ್ನ ಜಮೀನಿನಲ್ಲಿ 28 ಗಾಂಜಾ ಗಿಡ ಬೆಳೆದಿದ್ದ. ಈ ಕುರಿತು ಖಚಿತ ಮಾಹಿತಿ ಮೇರೆಗೆ ಪೊಲೀಸರು ದಾಳಿ ನಡೆಸಿ ಆರೋಪಿಗಳನ್ನು ಬಂಧಿಸಿದ್ದಾರೆ. ಶ್ರೀನಿವಾಸಲು ಅವರ ನೇತೃತ್ವದಲ್ಲಿ ಕಾರ್ಯಾಚರಣೆ ನಡೆಸಲಾಗಿದ್ದು, ಇದರಲ್ಲಿ ಪರಶುರಾಮಪ್ಪ ಪರಾರಿಯಾಗಿದ್ದಾನೆ. ಹಾಗಾಗಿ ಪೊಲೀಸರು ಆರೋಪಿ ಸೆರೆಗೆ ಬಲೆ ಬೀಸಿದ್ದಾರೆ.